ORDE do 23 de abril de 2007 pola que se determinan os servizos mínimos durante a folga convocada con carácter temporal, pola Federación Estatal de Industrias Afines FIA-UGT e Federación Estatal Minerometalúrgica de CC.OO. FMM-CC.OO., desde as 22.45 horas do 24 de abril de 2007 ata as 22.45 horas do 26 de abril de 2007, no centro de traballo de Limeisa (Cerceda).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2007

O artigo 28.2º da Constitución española recoñece o dereito de folga dos traballadores para a defensa dos seus intereses, malia limitar o seu exercicio para garantir os servizos esenciais da comunidade, entre os cales está a subministración de electricidade.
O artigo 3 do Decreto 155/1988, do 9 de xuño, faculta o conselleiro competente por razón dos servizos esenciais afectados ante unha situación de folga para que, mediante orde, decida o mínimo de actividade necesaria para asegurar o mantemento deles, así como para determinar o persoal preciso para a súa prestación.
A Federación Estatal de Industrias Afines FIA-UGT e a Federación Estatal Minerometalúrgica de CC.OO. FMM-CC.OO. convocaron unha folga con carácter temporal, desde as 22.45 horas do 24 de abril de 2007 ata as 22.45 horas do día 26 de abril de 2007 (48 horas), no sector da minaría do carbón e nas empresas de actividades auxiliares vinculadas con traballos neste sector, que pode ter incidencia na subministración e abastecemento de carbón á central térmica de Meirama.
Por tanto, cómpre determinar os servizos mínimos que se deben manter mentres dure a folga convocada no centro de traballo de Limeisa (Cerceda) para garantir as debidas condicións de seguranza de persoas, bens e instalacións e asegurar o abastecemento de carbón á central térmica de Meirama.
Na súa virtude, oído o comité de folga, e no uso das competencias que teño atribuídas,
DISPOÑO:
Artigo 1º
1. Os servizos mínimos que se deberán manter mentres dure a folga anunciada con carácter temporal, desde as 22.45 horas do 24 de abril de 2007 ata as 22.45 horas do día 26 de abril de 2007, no centro de traballo de Limeisa (Cerceda) serán os seguintes:
1) Empresa Lignitos de Meirama, S.A.
-1 director facultativo.
-1 ATS en quenda de mañá e tarde.
-1 operador de torre de control por quenda.
-1 xefe de quenda por quenda.
-1 operador de depuradora de mina por quenda.
-1 operador de depuradora de entulleira por quenda.
2) Empresas O & M Energy, S.A. e Masa Galicia, S.A.
-1 supervisor en quendas de mañá e tarde.
-1 operador de recolledor por quenda.
-1 oficial de limpeza do parque por quenda.
-2 oficiais mecánicos do parque por quenda.
-2 oficiais eléctricos do parque por quenda.
-2 oficiais operadores de bombas por quenda.
-1 oficial operador do pupitre por quenda.
3) Empresa Fergo Galicia, S.A.
Instalacións de parque
-1 encargado en quendas de mañá e tarde.
-1 maquinista de pa CAT 980 en quendas de maña e tarde.
-4 maquinistas de camión en quendas de mañá e tarde.
-1 mecánico en quenda de mañá.
4) Empresa Falcón Contratas y Seguridad, S.A.
-4 traballadores por quenda.
5) Lobelle.
-1 chofer de ambulancia-bombeiros por quenda.
A estes postos deberá sumarse o día 26 de abril:
Empresas O & M Energy, S.A. e Masa Galicia, S.A.
-2 oficiais mecánicos de bombas en quenda de mañá.
Ademais, se durante a duración da folga as reservas do parque de carbón baixan de 100.000 t, será necesario engadir, logo de xustificación perante a delegación provincial da Consellería de Innovación e Industria:
1) Empresas O & M Energy, S.A. e Masa Galicia, S.A.
-3 operadores de máquina (rotopá) en quendas de mañá e tarde.
-1 operador de empillador do parque en quendas de mañá e tarde.
-2 oficiais eléctricos de mina en quendas de mañá e tarde.
-2 oficiais mecánicos de mina en quendas de mañá e tarde.
-1 xefe de equipo mecánico en quendas de mañá e tarde.
2) Empresa Fergo Galicia, S.A.
-1 encargado en quendas de mañá e tarde.
-2 maquinistas de retroescavadora en quendas de mañá e tarde.
-10 maquinistas de dúmper en quendas de mañá e tarde.
-1 maquinista de bulldózer en quendas de mañá e tarde.
-1 maquinista de pa mixta (limpeza) en quendas de mañá e tarde.
-4 mecánicos en quenda de mañá.
2. No caso de producirse algunha avaría ou incidente de carácter grave ou desabastecemento do parque de carbón da central térmica, a dirección e o comité de folga reuniranse co fin de acordar o persoal necesario para a correspondente reparación.
Artigo 2º
O incumprimento da obriga de atender os servizos mínimos fixados nesta orde sancionarase de conformidade coa lexislación vixente.
Artigo 3º
O establecido nesta orde non suporá ningunha limitación dos dereitos que a normativa reguladora do dereito de folga lles recoñece aos traballadores.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de abril de 2007.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería
de Innovación e Industria